**projektas**

**reg. Nr. T-32**

**2.32.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T1-21 „DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 18 straipsnio 1 dalimi, Lietuvos Respublikos kelių įstatymo 5 straipsnio 4 dalimi, 16 straipsnio 1 dalimi, Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalimi, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (Lietuvos Respublikos Vyriausybės 2019 m. vasario 13 d. nutarimo Nr. 148 redakcija) (su visais aktualiais pakeitimais) ir Kelių priežiūros tvarkos aprašu, patvirtintu Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (Lietuvos Respublikos Vyriausybės 2017 m. kovo 22 d. nutarimo Nr. 212 redakcija) , Pasvalio rajono savivaldybės taryba n u s p r e n d ž i a

pakeisti Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-21 „Dėl Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ (Pasvalio rajono savivaldybės tarybos 2016 m. kovo 30 d. sprendimo Nr. T1-46 redakcija) (su visais aktualiais pakeitimais) ir jį išdėstyti nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka**.**

Savivaldybės meras

Parengė

Vietinio ūkio ir plėtros skyriaus vyriausiasis specialistas

Raimondas Endziulaitis

Suderinta DVS Nr. RTS-34

2020-02- tel. (8 451) 54 113

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2015 M. VASDARIO 19 D. SPRENDIMO NR. T1-21 „DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO**

2020-02-03

Pasvalys

 **Sprendimo projekto esmė**: Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašu siekiama patikslinti 2015 m. vasario 19 d. sprendimu Nr. T1-21 patvirtintą ir 2016 m. kovo 30 d. sprendimu Nr. T1-46 redaguotą (su visais aktualiais pakeitimais) tvarką, aiškiau išdėstyti, kaip paskirstomos kelių ir gatvių priežiūros darbų apimtys seniūnijoms, kokiais kriterijais remiantis atrenkami remontuotini keliai ir gatvės, reglamentuoti fizinių bei juridinių asmenų dalyvavimą vykdant Pasvalio rajono vietinės reikšmės kelių (gatvių) tiesimo, rekonstravimo ir kapitalinio remonto darbus.

**2. Kokios siūlomos naujos teisinio reguliavimo nuostatos ir kokių rezultatų laukiama**

Kelių priežiūros ir plėtros programos lėšų panaudojimas, suteikiant galimybę prisidėti prie programos finansavimo fiziniams ir juridiniams asmenims.

**3. Skaičiavimai, išlaidų sąmatos, finansavimo šaltiniai**

Pasvalio rajonui skiriamos Kelių priežiūros ir plėtros programos lėšos.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Negauta

Vietinio ūkio ir plėtros skyriaus Raimondas Endziulaitis

vyriausiasis specialistas

PATVIRTINTA

Pasvalio rajono savivaldybės tarybos

2015 m. vasario 19 d. sprendimu Nr. T1-21

(Pasvalio rajono savivaldybės tarybos

2020 m. vasario d. sprendimo Nr. T1- redakcija)

**KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kelių priežiūros ir plėtros programos (toliau – Programa) lėšų, skirtų Savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašas (toliau – Aprašas) nustato Programos lėšų, skirtų Pasvalio rajono savivaldybės (toliau – Savivaldybė) vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo, paskirstymo ir atsiskaitymo tvarką.

2. Aprašas reglamentuoja atvejus ir sąlygas fiziniams bei juridiniams asmenims (toliau - Pareiškėjai) dalyvauti vykdant Savivaldybės vietinės reikšmės kelių (gatvių) tiesimo, rekonstravimo ir kapitalinio remonto darbus.

3. Aprašas parengtas vadovaujantis Lietuvos Respublikos kelių įstatymu, Lietuvos Respublikos kelių priežiūros ir plėtros programos finansavimo įstatymu, Lietuvos Respublikos vietos savivaldos įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (Lietuvos Respublikos Vyriausybės 2019 m. vasario 13 d. nutarimo Nr. 148 redakcija) (su visais aktualiais pakeitimais) ir Kelių priežiūros tvarkos aprašu, patvirtintu Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (Lietuvos Respublikos Vyriausybės 2017 m. kovo 22 d. nutarimo Nr. 212 redakcija).

4. Šiuo Aprašu siekiama užtikrinti Savivaldybės vietinės reikšmės kelių ir gatvių gerą būklę ir tinkamą Programos lėšų, skirtų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymą ir naudojimą.

**II SKYRIUS**

**LĖŠŲ NAUDOJIMO TVARKA**

5. Programos lėšos vietinės reikšmės keliams (gatvėms) naudojamos:

5.1. keliams (gatvėms) projektuoti, tiesti, rekonstruoti, taisyti (remontuoti) ir prižiūrėti;

5.2. apsaugos nuo triukšmo statiniams prie kelių (gatvių) statyti, rekonstruoti ir taisyti (remontuoti) ir prižiūrėti;

5.3. kelio juostoje esantiems paviršiaus vandens nuleidimo įrenginiams, lietaus kanalizacijai įrengti, rekonstruoti ir taisyti (remontuoti) ir prižiūrėti;

5.4. tiltams, viadukams, estakadoms, tuneliams, pralaidoms projektuoti, apskaityti, statyti, rekonstruoti, taisyti (remontuoti) ir prižiūrėti;

5.5. techninėms eismo reguliavimo ir kitoms inžinerinėms saugaus eismo priemonėms projektuoti, įrengti, rekonstruoti, taisyti (remontuoti), prižiūrėti;

5.6. ekstremalių situacijų, ekstremalių įvykių ir įvykių padariniams keliuose likviduoti;

5.7. keliams (gatvėms), kelių statiniams ir jų užimamai žemei inventorizuoti;

5.8. apšvietimui keliuose (gatvėse) įrengti, rekonstruoti, taisyti (remontuoti);

5.9. kelio juostoje esančioms automobilių stovėjimo aikštelėms, viešojo transporto stotelėms ir paviljonams įrengti, statyti, rekonstruoti, taisyti (remontuoti), prižiūrėti;

5.10. šaligatviams, pėsčiųjų ir (ar) dviračių takams įrengti, projektuoti, tiesti, rekonstruoti, taisyti (remontuoti) ir prižiūrėti.

**III SKYRIUS**

 **LĖŠŲ PASKIRSTYMO TVARKA**

6. Pareiškėjai iki einamųjų metų lapkričio 1 d. teikia nustatytos formos (Aprašo 1 priedas) prašymus Savivaldybės seniūnijų seniūnams. Prašyme privaloma nurodyti finansinio prisidėjimo vertę procentais pagal Aprašo 7 punktą bei įgaliotą Pareiškėjų atstovą ir jo kontaktinę informaciją.

7. Pareiškėjų prisidėjimo minimali vertė: fiziniams ir juridiniams asmenims – ne mažiau 10 proc. statybos darbų vertės (pagal Savivaldybės administracijos direktoriaus pasirašytame objektų sąraše skirtas lėšas inžinerinėms techninėms paslaugoms ir statybos montavimo darbams).

8. Iki einamųjų metų lapkričio 15 d. Savivaldybės seniūnijų seniūnai teikia prašymus Savivaldybės administracijos direktoriui dėl vietinės reikšmės kelių ir gatvių tiesimo, rekonstravimo, taisymo(remonto), priežiūros ir saugaus eismo sąlygų užtikrinimo (pagal Savivaldybės administracijos direktoriaus patvirtintą pavyzdinę formą).

9. Savivaldybės seniūnijų seniūnai, prieš teikdami prašymus dėl Savivaldybės vietinės reikšmės kelių ir gatvių tiesimo, rekonstravimo, taisymo (remonto), priežiūros ir saugaus eismo sąlygų užtikrinimo, pristato seniūnaičiams, jų pritarimą prašymų tenkinimo eiliškumui raštu fiksuoja išplėstinių seniūnaičių sueigų susirinkimų protokoluose ar kituose dokumentuose ir suderina su Savivaldybės administracijos Vietinio ūkio ir plėtros skyriumi (toliau Skyrius).

1. Seniūnijų seniūnai privalo užtikrinti visuomenės informavimą apie Apraše numatytas fizinių ir juridinių asmenų dalyvavimo galimybes, pateikdami informaciją seniūnijų skelbimų lentose, bendrauti su seniūnaičiais.

11. Saugaus eismo sąlygų užtikrinimo priemonių, finansuojamų Programos lėšomis, įrengimą inicijuoja Eismo saugumo komisija (protokoliniu sprendimu).

12. Pagal gautus ir suderintus prašymus ir protokolinius sprendimus Skyrius sudaro Savivaldybės vietinės reikšmės kelių (gatvių) priežiūros ir plėtros programos metų prioritetinį objektų sąrašą (toliau – Prioritetinis sąrašas) pagal šiuos kriterijus:

12.1. kelias (gatvė) yra valstybinės reikšmės kelio tęsinys arba valstybinės reikšmės kelių junginys;

12.2. kelias (gatvė) yra keleivių vežimo reguliariais reisais vietinio susisiekimo maršruto arba mokinių pavėžėjimo mokykliniais autobusais maršruto trasa arba šios trasos dalis;

12.3. prie kelio (gatvės) yra Pasvalio rajono savivaldybės gyventojams svarbių objektų (arba tokie objektai projektuojami, statomi, rekonstruojami);

12.4. kelias (gatvė) yra skirtas privažiuoti iki rekreacijos objektų, lankomų gamtos, kultūros, istorijos ir kitų paminklų arba objektų;

12.5. kelias (gatvė) yra tankiai apgyvendintoje teritorijoje;

12.6. eismo intensyvumas, avaringumas.

13. Formuojant ateinančių metų Prioritetinį sąrašą, pirmumo tvarka įtraukiami tie objektai, kurie Programos lėšomis buvo finansuojami praėjusiame Prioritetinio sąrašo įgyvendinimo laikotarpyje, tačiau darbai neužbaigti ir tie, kurių techniniai projektai buvo parengti praėjusiame laikotarpyje Programos lėšomis.

14. Prioritetinis objektų sąrašas tvirtinamas vieneriems metams, prireikus, keičiamas Savivaldybės tarybos sprendimu.

15. Prioritetinis sąrašas gali būti keičiamas, o keliai (gatvės) gali būti reitinguojami pirmoje sąrašo vietoje be atskiro vertinimo, atsižvelgiant į naujai atsiradusias ir nenumatytas aplinkybes:

15.1. gaunamas tikslinis kitų struktūrinių fondų finansavimas;

15.2., įvykusią stichinę nelaimę;

15.3. gavus juridinio ar fizinio asmens prašymą prisidėti ne mažiau kaip 50 proc. statybos darbų vertės prie Savivaldybės gyventojams svarbaus kelio ar gatvės tiesimo, rekonstravimo ir remonto, kai parengtas statybos darbų projektas ar aprašas bei pasirašyta dalinio apmokėjimo sutartis (Aprašo 2 priedas). Parengtas kelio ar gatvės tiesimo, rekonstravimo ar kapitalinio remonto projektas ar aprašas turi būti suderintas su suinteresuotomis institucijomis, projektui ar aprašui atlikta ekspertizė, gauti visi reikalingi leidimai. Projekto ar aprašo parengimo ir ekspertizės išlaidos padengiamos dalinio apmokėjimo proporcijų santykiu.

16. Skyrius, vadovaudamasis Savivaldybės tarybos patvirtintu metų Prioritetiniu sąrašu (Aprašo 14 p.) ir atsižvelgdamas į Savivaldybei metams skirtas Programos lėšas, sudaro Savivaldybės Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros, saugaus eismo sąlygų užtikrinimo, šių kelių inventorizavimo objektų sąrašą (toliau – Objektų sąrašas) ir teikia tvirtinti Savivaldybės administracijos direktoriui.

17.Savivaldybės administracijos direktoriaus patvirtintas Objektų sąrašas derinamas su Lietuvos automobilių kelių direkcija prie Susisiekimo ministerijos (toliau – Direkcija).

18. Suderinusi Objektų sąrašą su Direkcija ir pasirašiusi finansavimo sutartį, Savivaldybės administracija vykdo darbų ir paslaugų viešuosius pirkimus teisės aktų nustatyta tvarka. Į viešųjų pirkimų komisiją gali būti deleguotas Pareiškėjo atstovas.

19. Pareiškėjas, kurio prašymas įtraukiamas į Objektų sąrašą, informuojamas raštu ir turi ne vėliau kaip per 30 kalendorinių dienų nuo Objektų sąrašo suderinimo , pasirašyti Sutartį (Aprašo 2 priedas). Sutartyje nurodyta prisidėjimo vertė apskaičiuojama nuo Objektų sąraše nurodytos sumos. Nepasirašius sutarties numatytu terminu ar nepervedus Sutartyje numatytos sumos nustatytais terminais, kelias (gatvė) išbraukiamas iš Objektų sąrašo be įspėjimo.

20. Atlikus viešuosius darbų ir paslaugų pirkimus, tikslų Objektų sąrašą, kuriems skirtos Programos finansavimo lėšos, tvirtina Savivaldybės administracijos direktorius.

21. Programos lėšos skirstomos taip:

21.1. ne mažiau kaip 58 proc. nuo bendros Savivaldybei skirtų Programos lėšų sumos panaudoti turtui įsigyti;

21.2. ne mažiau kaip 5 proc. nuo bendros Savivaldybei skirtų Programos lėšų sumos panaudoti saugaus eismo priemonėms įgyvendinti;

21.3. likusi lėšų suma naudojama vietinės reikšmės kelių ir gatvių einamiesiems tikslams (priežiūros ir paprastojo remonto darbams, teisinei registracijai būtinoms procedūroms atlikti).

22. Lėšos einamiesiems darbams skirstomos taip:

 22.1. kelių (gatvių) su žvyro danga priežiūros darbams seniūnijose (išskyrus Pasvalio miesto seniūniją) pagal seniūnijų teritorijoje esančių viešųjų kelių (gatvių) su žvyro danga tinklo ilgį. Pasvalio miesto seniūnijai - pagal viešųjų kelių (gatvių) su žvyro danga tinklo ilgį ir pagal gyvenančių nuolatinių gyventojų skaičių;

 22.2. kelių (gatvių) su asfaltbetonio danga priežiūros darbams pagal seniūnijų teritorijoje esančių viešųjų kelių (gatvių) su asfaltbetonio danga tinklo ilgį;

 22.3. pralaidų paprastajam remontui atsižvelgiant į gautus seniūnių prašymus bei esamą finansavimą;

 22.4. kelių (gatvių) inventorizacijai – ne mažiau nei numatyta Kelių priežiūros ir plėtros programos finansavimo lėšų naudojimo tvarkos apraše ir atsižvelgiant į seniūnijų vietinės reikšmės kelių inventorizacijos užbaigtumą;

 22.5. Pasvalio miesto seniūnijos vietinės reikšmės kelių (gatvių) priežiūros darbams žiemos metu - pagal faktines klimatines sąlygas einamaisiais metais. Kitų rajono seniūnijų vietinės reikšmės kelių (gatvių) priežiūra žiemos metu finansuojama iš Savivaldybės biudžeto;

 22.6. eismo saugumo priemonėms užtikrinti – ne mažiau nei numatyta Kelių priežiūros ir plėtros programos finansavimo lėšų naudojimo tvarkos apraše Savivaldybės kelių eismo saugumo komisijos nutarimams įgyvendinti, vykdyti nuolatinę šviesoforų priežiūrą ar įdiegti kitas eismo saugumą gerinančias priemones;

 22.7. kitiems darbams ar paslaugoms, kurie yra tinkami finansuoti pagal Aprašo 5 punktą, lėšos gali būti skiriamos, atsižvelgiant į seniūnijų seniūnų prašymus.

**IV SKYRIUS**

 **DARBŲ IR PASLAUGŲ VYKDYMAS IR ATSISKAITYMO TVARKA**

23. Rangovai darbams vykdyti ir paslaugų teikėjai parenkami vadovaujantis Lietuvos Respublikos viešųjų pirkimų įstatymu ir Savivaldybės administracijos supaprastintų viešųjų pirkimų taisyklėmis.

 24. Savivaldybės administracijos direktorius pasirašo sutartis su rangovais arba paslaugų teikėjais.

25. Savivaldybės administracijos seniūnijų seniūnai atsako už efektyvų Programos lėšų panaudojimą seniūnijose, patvirtina atliktų darbų faktą pasirašant atliktų darbų ir suteiktų paslaugų aktus (forma F2).

26. Savivaldybės administracija, vadovaudamasi Lietuvos Respublikos įstatymais ir kitais teisės aktais, vykdo objektų, finansuojamų Programos lėšomis, užsakovo funkcijas. Skyrius rengia reikalingus dokumentus viešiesiems darbų ir paslaugų pirkimams organizuoti, pirkimų sutartims sudaryti, rengia sąmatas objektų sąraše numatytiems priežiūros ir remonto darbams, vykdo darbų kontrolę, organizuoja techninę priežiūrą ir atliktų darbų priėmimą, teikia Direkcijai paraiškas lėšoms gauti ir ataskaitas apie lėšų naudojimą. Direkcijai teikiamus atliktų darbų ir išlaidų apmokėjimo dokumentus pasirašo Skyriaus vedėjas, jo nesant – Skyriaus specialistas, laikinai einantis Skyriaus vedėjo pareigas.

27. Savivaldybės administracijos Apskaitos skyrius, vadovaudamasis finansavimo sutartyse numatytomis sąlygomis ir terminais, atsiskaito su rangovais (tiekėjais), tvarko Kelių priežiūros ir plėtros programos lėšų apskaitą pagal Lietuvos Respublikos buhalterinės apskaitos įstatymą ir kitus teisės aktus, derina Direkcijai programos teikiamų lėšų paraiškas ir ataskaitas apie lėšų naudojimą, teikia programos sąmatas ir sąmatų įvykdymo ataskaitas.

 **V SKYRIUS**

**KONTROLĖ**

28. Savivaldybės administracija kontroliuoja vietinių kelių ir gatvių fizinę būklę.

29. Kelių priežiūros ir plėtros programos lėšų panaudojimo kontrolė vykdoma Lietuvos Respublikos įstatymų nustatyta tvarka.

**VI SKYRIUS**

**BAIGIAMOSIOS NUOSTATOS**

 30. Programos finansavimo rezervo lėšoms gauti teikiami keliai (gatvės) pagal Prioritetinį sąrašą eilės tvarka, vadovaujantis Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“. Šios lėšos naudojamos pagal su Direkcija pasirašytų finansavimo sutarčių sąlygose nustatytus reikalavimus ir suderintus Objektų sąrašus.

31. Savivaldybės administracija užtikrina tinkamą visų su Direkcija pasirašytų finansavimo sutarčių sąlygose nustatytų reikalavimų vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo 1 priedas

Pasvalio rajono savivaldybės administracijai

PRAŠYMAS ATLIKTI KELIO, GATVĖS STATYBOS, REKONSTRAVIMO AR

KAPITALINIO REMONTO DARBUS
(data)

Prašome atlikti kelio/gatvės statybos, rekonstravimo ar

(Pavadinimas)

kapitalinio remonto darbus.

Įsipareigojame prisidėti prie darbų ne mažiau proc. nuo visos inžinerinių paslaugų ir

statybos montavimo darbų kainos.

Įgaliojame atstovauti mūsų interesus, vykdyti finansinius

(vardas, pavardė)

įsipareigojimus ir pasirašyti sutartį.

Pareiškėjai:

(vardas, pavardė)

(adresas)

(parašas)

Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo 2 priedas

DALINIO APMOKĖJIMO SUTARTIS

20 m. d. Nr.

Pasvalys

Pasvalio rajono savivaldybės administracija atstovaujama

Pasvalio rajono savivaldybės administracijos direktoriaus (vardas, pavardė), veikiančio pagal

Nuostatus (toliau – Savivaldybė) ir (vardas, pavardė), atstovaudamas , pagrindu

 (toliau - Partneris), vadovaudamiesi Pasvalio rajono savivaldybės tarybos 20 m. d.

sprendimu Nr. T1- „Dėl kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ sudaro šią sutartį (toliau – Sutartis).

I. SUTARTIES OBJEKTAS

1. Šia Sutartimi nustatomi šalių įsipareigojimai dėl k. g. m, esančios sen.

Pasvalio r., statybos, rekonstravimo, kapitalinio remonto darbų dalinio apmokėjimo.

II. ŠALIŲ ĮSIPAREIGOJIMAI

1. Savivaldybė įsipareigoja:
2. panaudoti Sutarties 2.2. punkte gautus pinigus pagal paskirtį, pervedant gautą sumą viešųjų pirkimų metu parinktam rangovui. Partnerio pervesta suma rangovui sumokama tik už kokybiškai atliktus darbus, o darbų priėmimo metu statybos dalyviams nustačius defektus, gali būti sulaikoma tol, kol rangovas jų neištaisė.
3. suderinti statybos darbų projektą ar aprašą su Partneriu.
	1. Partneris įsipareigoja per 15 kalendorinių dienų nuo Sutarties pasirašymo pervesti

eurų į Savivaldybės nurodytą banko sąskaitą. Patikslinus objektų sąrašą, raštišku susitarimu tikslinama prisidėjimo vertė.

III. ŠALIŲ ATSAKOMYBĖ.

1. Jei Savivaldybė nevykdo Sutarties 2.1.1 punkte numatytų įsipareigojimų, ji privalo grąžinti gautą sumą Partneriui ir sumokėti 5 proc. dydžio baudą nuo gautos pinigų sumos sutarties 1.1. p. numatytai paskirčiai.
2. Jei Partneris nevykdo Sutarties 2.2 punkte numatytų įsipareigojimų, jis moka 5 proc. dydžio baudą nuo privalomos pervesti sumos bei atlygina savivaldybės patirtus nuostolius (tokiu atveju Partnerio prašymas išbraukiamas iš objektų sąrašo be atskiro įspėjimo).

IV. GINČŲ SPRENDIMAS IR SUTARTIES GALIOJIMAS

1. Ginčai tarp šalių dėl Sutarties sprendžiami derybomis, o šalims nesutarus - Lietuvos Respublikos įstatymų numatyta tvarka.
2. Sutartis įsigalioja nuo jos pasirašymo datos ir galioja iki šalių visiško įsipareigojimų įvykdymo.
3. ŠALIŲ ADRESAI IR REKVIZITAI

Pasvalio rajono savivaldybės administracija

Partneris

Kodas 188753657 Vytauto Didžiojo a.1, LT-39143Pasvalys A. s. LT167300010110053931

„Swedbank“ AB, banko kodas 73000 Tel. (8 451) 54 133, faks. (8 451) 54 134 Savivaldybės administracijos direktorius (vardas, pavardė)

A.V